BEAUTY กำไร Q2 เริ่ดสมชื่อ โตเกิน 50% รับเต็มขยายสาขาค้าปลีก
BEAUTY เผยกำไร Q2/58 เพิ่มกว่า 50% รายได้พุ่งตามการขยายสาขาค้าปลีก ขณะที่งวดครึ่งปีแรกกำไรโตกว่า 50% เช่นกัน
13 ส.ค. 2558

บริษัท บิวตี้ คอมมูนิตี้ จำกัด (มหาชน) หรือ BEAUTY รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 93.62 ล้านบาท หรือมีกำไรสุทธิ 0.03 บาทต่อหุ้น เพิ่มขึ้น 54.27% จากช่วงเดียวกันของปีก่อนที่มีกำไรสุทธิ 60.68 ล้านบาท หรือมีกำไรสุทธิ 0.02 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 169.62 ล้านบาท หรือ 0.06 บาทต่อหุ้น เพิ่มขึ้น 50.17% จากช่วงเดียวกันของปีก่อนที่มีกำไรสุทธิ 112.95 ล้านบาท หรือ 0.04 บาทต่อหุ้น
 
ทั้งนี้ กำไรที่เพิ่มขึ้นในไตรมาสดังกล่าวเนื่องจากบริษัทมีรายได้มากขึ้นตามการขยายสาขา โดยรายได้ส่วนใหญ่มาจากการขายผ่านช่องทางร้านค้าปลีก